google/wiki40b huggingface dataset:
St. Olavs voll

St. Olavs voll (ofte kalt Olavsvollen) er et festningsanlegg fra middelalderen i Sarpsborg. Anlegget har blitt datert til første halvdel av 1000-tallet og omkranset middelalderbyen Borg. Festningsanlegget ble ifølge sagaene oppført av Olav den hellige i 1016, samtidig som han anla kjøpstaden Borg.
Anlegget besto i middelalderen av en rundt 650 meter lang voll og omringet et borgområde på 163,5 dekar. Vollens fundament var 8 til 10 meter bredt og vollkronen var rundt 4 meter bred. Den var rundt 2 meter høy og var sannsynligvis forsterket med palisader på toppen. Festningsanlegget hadde to porter og det er funnet spor av borgtårn tilknyttet disse. Det er flere opplysninger som tyder på at det var en vollgrav foran vollen, men dette er usikkert. Festningsanlegget hadde antakeligvis mistet sin militære betydning allerede på slutten av 1000-tallet.
Restene av festningsanlegget ble kartlagt og rekonstruert i 1920-årene. Det har vært rettet kritikk mot denne rekonstruksjonen og det har vært stilt spørsmål om hvor stor del av vollen som er menneskeskapt. Geofysiske undersøkelser i 2002 fant spor av vollens rundt 10 meter brede fundament i tre av fire undersøkte områder.
Komondor

Opprinnelse og alder

Man har antatt at Komondorens forfedre kom til Ungarn med madjarene helt på slutten av 800-tallet, men dette kan være feil. En annen teori er at den kom med kumanerne (også kalt vestlige kiptsjaker) på 1200-tallet, da disse flyktet vestover fra Tyrkia i en forsøk på å unngå mongolenes invasjon. Faktisk har denne teorien blitt forsterktet i senere tid, gjennom arkeologiske funn av hunder gjort i bosetninger etter kumanere. Funnene påminner sterkt om komondor og kuvasz, uten at dette kan endelig bekreftes. Navnet komondor (eller komon-dor) ble tolket som kumanernes hund av András Pálóczi-Horváth i 1989, noe som ytterligere forsterker den siste teorien.
Rasen må således trolig regnes som en etterkommer av de store hvite hundene som innvandret til Europa fra Asia gjennom migreringene østfra, men særlig mer vet man ikke om rasens opphav.

Utseende, anatomi og fysikk

Komondor er en gigantstor svakt rektangulær hunderase med en svært karakteristisk helhvit pels. Hele kroppen er rikelig dekket av lang, lisse- eller mopplignende pelsbehåring som er 20-27 cm lang på lendet, 15-22 cm på ryggen, over skuldrene og langs sidene av brystkassen, og 10-18 cm lang på hodet, halsen og nedover lemmene. Behåringen er grov i strukturen og sammentvinnet i lange, lisselignende strimler som ikke må flette seg med hverandre. Underullen er tynn og ullen. Pelsen må ikke børstes, men kun «ryddes/separeres» med fingrene. Separeringen starter man med i 8-måneders-alderen. Den skal heller ikke vaskes mer enn maksimalt to ganger om året.
Hannene blir omkring 80 cm i skulderhøyde og veier gjerne 50-60 kg, tispene blir cirka 70 cm høye og veier gjerne 40-50 kg.

Bruksområde

Komondor er en god vokterhund og vakthund av natur. For de rette blir den også en meget god familiehund, kløvhund, trekkhund eller utstillingshund.

Lynne og væremåte

Komondor er en hund for viderekomne. Dette er ingen kjælehund, men den er både lojal og hengiven eieren og skal være forsiktig omkring barn. Den krever mye plass og mosjon for å trives, og kan være både territorial og dominant.
Andreas Gruschke

Bakgrunn

Etter videregående skole på gymnasiet i Singen og tjeneste som sivilarbeider, studerte Gruschke fra 1981 til 1990 i Aachen og i Freiburg. I denne perioden hadde han to flermånederes studieopphold i Øst-Asia og Sørøst-Asia. I studieåret 1984/85 tok han et ettårig studium i kinesisk på Universität für Sprache und Kultur Peking i Folkerepublikken Kina.
I 1990 avsluttet han sitt studium i Freiburg med magistergrad. Hans magistergradsarbeid ble offentliggjort med tittelen Neulanderschließung in Trockengebieten der Volksrepublik China und ihre Bedeutung für die Nahrungsversorgung der chinesischen Bevölkerung.

Karrière

I 1985/86 underviste han på  Shanxis lanfbruksuniversitet i Taigu i provinsen Shanxi (Kina), og 1992/93 var han '‘visiting professor’' på Kangweon National University i Chuncheon i Sør-Korea.
Siden 1987 arbeidet Gruschke mer og mer som freelanceskribent og fotojournalist med hovedinteresse for Tibet, Himalaya, Silkeveien og mer generelt Øst-Asia.
Han hadde en stor produksjon bøker og artikler for det meste om tibetansk kultur, blant dem pionerarbeid vedrørende klostre i de østtibetanske historiske regionene Amdo og Kham. Andre verk dreier seg om Korea, Himalayafjellene og Kina.
Fra 2004 til 2012 arbeidet han på Universitetet i Leipzig og var der konsentrert om sin tibetanske faginteresse. Fra 2012 var han gjesteprofessor på instituttet for sosial utvikling og for utviklingsstudier for Vest-Kina på Sichuanuniversitetet i Chengdu i Sichuan i Kina. Hans hovedsakelige forskningsinteresse var landbefolkningens næringsmessige sikkerhet, særlig for nomadiske gjetere i tibetanske områder. Dette et av hans siste prosjekter var om nomader i Yushu (det nordlige Kham).
Han utgav også to billedbøker om sine hjemlige trakter i Tyskland, om Hegau og Hochrhein.
Ismail al-Mansur

Ismail al-Mansur, eller Abu Tahir Ismail al-Mansur Billah ( arabisk: المنصور بالله الفاطمي; født 913 i Raqqada i Ifriqiya, død 19. mars 953), var den tredje kalif av fatimidekalifatet i Ifriqiya (regjeringstid 946-953).

Bakgrunn

Ismāʿīl ble født i 913 i Raqqada omlag ti kilometer sørvest for Kairouan og etterfulgte sin far Abū l-Qāṣim al-Qā'im (934-946) i 946. Hans oppvekst i Nord-Afrika, under en periode med opprør og kamper.
Det fatimidiske rike var i dyp krise grunnet Abū Yazīds kharijittiske opprør (943-947). Men da samholdet blant opprørerne begynte å briste, klarte Ismāʿīl å slå ned opprøret med hjelp av ziridene, et berberfolk.

Kalif

Først etter at de hadde tatt til fange Abū Yazīd (أبو يزيد مخلد بن كيداد, Abū Yazīd Maḫlad b. Kaidād) den 15. august 947, og etter at han fire dager etterpå døde av sine sår fra det avgjørende slaget, gav Ismail seg til kjenne som imam og kalif. Han tok tronnavnet al-Mansūr bi-nasr Allāh («seierherren ved Guds vilje»). 
Etter sin seier bygde han seg en ny residens og palassby i al-Manṣūriyyah like sørøst for Kairouan; navnet er til minne om seieren. Byen ble etter inspirasjon fra Bagdad bygget som ern rundby, med det viktigste palass i midten. Da fatimidene senere bygde Kairo, benyttet de al-Mansuriyyah som modell. Byen av omkranset av en mur rundt sine mange forseggjorte palasser omgitt av hager, kunstige dammer og vannkanaler. Denne byen var en kort tid senter for den mektige stat som omfattet det meste av Nord-Afrika fra Atlanterhavet i vest til Libya i øst, og snart også av Sicilia. 
Al-Manṣūr arbeidet med å reorganisere fatimidestaten frem til sin død. Det var Al-Mansur som gav støtet til den ismailittiske rettsskole ved at han utnevnte den som skulle bli skoleretningens stifter an-Nuʿmān, først til kadi i Tripoli og senere til overdommer i riket. 
Han gjenopptok kampen mot umayyadene i Córdoba-kalifatet i Marokko - som den gang omfattet deler av Spania, og gjenerobret Sicilia hvorfra man gjenopptok raid inn i  Italia. Herredømmet over Sicilia ble styrket ved installasjonen av kalbidene (som emirer (den første emiren var Hassan al-Kalbi, derav navnet). Kalbidene skulle klare å holde seg ved makten, om enn etterhvert med stort besvær, på Sicilia til ut i første halvsel av 1000-tallet.
Al-Manṣūr døde etter en alvorlig sykdom den 19. mars 953 og overlot sitt rike til sin sønn al-Mu‘izz (regj. 953-975).
Tysk veps

Utbredelse

Tysk veps er utbredt i hele verden, i litt varmere strøk. I Norge finnes den nord til Nordland.

Utseende

Tysk veps varierer i størrelsen og dronningen er opptil 20 millimeter lang. Arbeidere er 16-20 millimeter lange. Fargene er typiske for stikkvepser, gult og svart. Vingene er svakt brunlige. Det kan være vanskelig å se forskjell på tysk veps og andre stikkvepser som blant annet jordveps, men karakterer i blant annet ansiktet er til god hjelp.
Tysk veps hører til i slekten av kortkinnet stikkveps (Vespula), der avstanden mellom fasettøyets nedre kant og kjeven er svært liten, mindre enn følehornets bredde. De store fasettøynene har en kraftig innskjæring i fremkanten, slik at de får en C-form. Innskjæringen er gul og flyter ofte sammen med den gule fargen på munnskjoldet. På toppen av hodet, mellom fasettøynene, finnes tre punktøyne. Munnskjoldet har tre svarte prikker.
Arbeiderne er sterile hunner som har eggleggningsrøret omdannet til en stikkebrodd. Brodden har noen små mothaker, men disse er for små til at brodden sitter igjen, derfor kan samme veps stikke flere ganger. Brodden står i forbindelse med giftkjertler. Normalt er giften ufarlig for mennesker, men enkelte kan få allergiske reaksjoner.

Levevis

Tysk veps er rovdyr og lever av andre mindre dyr, ofte larver til insekt som lever i vegetasjonen. Dersom byttet har bein eller vinger, fjernes disse med de kraftige kjevene. Larvene blir matet med en blanding av byttedyr, nektar og spytt.
Tysk veps hører til blant de sosiale insektene og danner svermer. De bygger underjordiske eller overjordiske gråfargede bol, som kan bli varierer i størrelse etter hvor det er bygd. Bolet bygges både dypt i jorden, i husvegger, på loft eller i hulrom i trær og i fuglkasser. Bolet er på sitt største utpå sensommeren. Inntil da har larvene blitt utviklet til sterile arbeidere, men nå dannes hanner og kjønnsmodne hunner. Disse parrer seg. Hver høst (vinter) dør svermen ut og bare de befruktede hunnene, kalt dronningene overlever vinteren. Om våren danner hver dronning en ny sverm.
Boštjan Cesar

Klubbkarriere

Cesar skrev under på en treårskontrakt med Olympique de Marseille i 2005. I august 2007 gikk han på lån for hele sesongen til West Bromwich Albion FC i nest høyeste divisjon i England, med opsjon for en permanent overgang. Han scoret sitt eneste mål for West Bromwich den 2. februar 2008 i en 2-1-seier over Burnley. Han fikk 20 ligakamper i en sesong da West Bromwich vant opprykk til Premier League, men manager Tony Mowbray valgte å ikke gi han en permanent kontrakt. 
I januar 2009 skrev han under på en toårskontrakt med den franske Ligue 1-klubben Grenoble Foot 38. Han scoret sitt første mål for klubben i sin andre kamp mot Girondins de Bordeaux. I mai 2010 gikk han videre til den italienske klubben Chievo.

Internasjonal karriere

Etter å ha spilt 15 U21-landskamper for Slovenia fikk han den første A-landslagskampen sin i 2003. Han scoret sitt første landslagsmålet i en VM-kvalifiseringskamp hjemme mot Italia den 9. oktober 2004. Han var for øvrig én av 23 spillere som ble tatt med i den slovenske troppen til VM i fotball 2010 av landslagtrener Matjaž Kek.
Ferde

Historie

Selskapet Bro- og Tunnelselskapet AS ble stiftet i 1953, og startet innkreving av bompenger for Puddefjordsbroen og Eidsvågstunnelen i 1956. Selskapet endret navn til BT Signaal AS i 2012, og dette selskapet ble kjøpt av fylkene Sogn og Fjordane, Hordaland, Rogaland, Aust-Agder og Vest-Agder i 2017. Etter oppkjøpet ble selskapet fusjonert med Sørvest Bomvegselskap AS, som skiftet navn til Ferde AS i 2018.
Gjennom behandlingen av Prop. 1 S Tillegg 2/ Innst. 13 S (2015-2016) har Stortinget sluttet seg til regjeringens forslag om å innføre et nytt takst- og rabattsystem for bompengeprosjekter. I det nye systemet legges det opp til en standardisering av rabatter og fjerning av lokale særordninger. 1. mars 2018 endres takstene og rabattsystemet i Askøypakken, Stordalstunnelen (Åkrafjorden) og Fastlandssambandet Halsnøy. 1. april 2018 endres takstene og rabattsystemet i Haugalandspakken, E6 Helgeland og Hålogalandsbrua. 1. mai 2018 endres takstene og rabattsystemet i bomringen i Kristiansand. 1. juni 2018 endres takstene og rabattsystemet i bomringen i Bergen. 1. oktober 2018 endres takstene og rabattsystemet på Nord-Jæren. 1. november 2018 endres takstene og rabattsystemet i T-forbindelsen. 1. desember 2018 endres takstene og rabattsystemet i Vossapakko, Jondalstunnelen og Hardangerbrua. 1. februar 2019 endres takstene og rabattsystemet i Bømlopakken. 1. juli 2019 endres takstene og rabattsystemet i Eksportvegen. 1. august 2019 endres takstene og rabattsystemet i Finnfast, Kvammapakken og Fv. 45 Gjesdal. Rabattstrukturen endres til ny standard rabattordning som gir 20 % rabatt for passeringer i takstgruppe 1 med gyldig brikke. Det gis ingen rabatt for kjøretøy i takstgruppe 2.

Prosjekter

22 eksisterende selskap og prosjekt ble overført til det regionale selskapet. Alle nye bompengeprosjekt i regionen blir også lagt til Ferde. 
Alle Ferdes bomstasjoner bruker AutoPASS, det norske systemet for elektronisk betaling av bompenger. Innehavere av gyldig AutoPASS-brikke eller en annen EasyGo-brikke (for eksempel BroBizz) kan bruke denne for betaling i norske bomstasjoner gjennom EasyGo-samarbeidet.
Force Marsjør Juzz-Band

Force Marsjør Juzz-Band (FMJB) er studentorkesteret ved Det juridiske fakultet ved Universitetet i Bergen og er en del av Juristforeningen. Orkesteret ble stiftet i 1979, og bærer tilnavnet «Norges ledende Juzz-Band». Navnet spiller på det juridiske uttrykket force majeure.
FMJB er også kjent for sine «fotnoter». En «fotnote» er dansende medlem i Force Marsjør Juzz-Band. Fotnotene er kjent for sine dansende tolkninger av klassikere som «You Can Leave Your Hat On» og «The Final Countdown».
Farrukh Abbas Chaudhry

Biografi

Chaudhry og hans familie flyttet til Oslo fra storbyen Lahore i Pakistan desember 1975. Foreldrene ønsket at Chaudhry og hans søsken skulle få god utdanning, og farens ønsket spesielt at Chaudhry ble øyelege grunnet forhold i Pakistan. Chaudhrys interesse for vitenskapelig forskning ble vekket av biografiene til blant annet Louis Pasteur og Thomas Edison.
SM på skøyter, allround for damer

SM på skøyter, allround for damer er et svensk mesterskap i hurtigløp på skøyter, allround, som har blitt arrangert årlig siden 1963. 
Det enkelte mesterskapet arrangeres over to påfølgende dager.

Galleri

Årstallene viser til årstall for bilde.
Snaptun

Snaptun er en liten havneby i Østjylland under Glud Sogn, Hedensted kommune.
Byen har 487 innbyggere (2009) og hører til Region Midtjylland. Fra Snaptun er det fergeforbindelse til Hjarnø og Endelave.
Stedet er kjent for en helleristning på stein fra vikingtiden og førkristen tid av hva som oppfattes som den norrøne guden Loke, ansikt med mustasjer, og sammensydd munn. Denne kalles for «Blæsebælgs-beskytter», altså i forbindelse med framstilling av jern i en smie, og er i dag utstilt på Horsens Museum i Oldtidsudstillingen.
Prosopocoilus (Metopodontus) laterinus

Utseende

En middelsstor (hannene opptil 38 millimeter), avlang, rødbrun hjortebille. Hannen har kraftige, krumme, rødbrune kjever som har noe variable tenner. Små hanner har enkle kjever som er fint sagtakkede i hele lengden. Hodet er litt lengre enn bredt, med to spisse knøler i midten, en markert fure mellom dem. Antennene har en tre- eller fire-leddet vifte. Pronotum er betydelig bredere enn langt, forkanten. Dekkvingene er glatte og nokså blanke. Beina er for det meste rødlige. Hunnen er mye mindre enn hannen, blankere, uten forstørrede kjever, kroppsformen bredere, hodet tett og kraftig punktert.

Levevis

Larvene utvikler seg i råtne trestammer. Utviklingen tar trolig ett år. De voksne billene drikker gjerne sevje fra trær.

Utbredelse

Arten er kjent fra Vietnam.
Federazione Industria Musicale Italiana

FIMIs albumliste

I september 1994 annonserte FIMIs styreleder, Caccia Dominioni, at organisasjonen ville etablerte en ny albumliste som skulle erstatte de eksisterende italienske albumlistene. De forrige listene ble ansett som upålitelige på grunn av måten de ble satt sammen på.
Federazione Industria Musicale Italiana publiserte sin første albumliste i mars 1995, datert 7. mars 1995. Den var utarbeidet på grunnlag av album salg mellom 23. februar og 1. mars samme år. Denne perioden sammenfalt med den første salgsuke for album som ble sluppet etter Sanremo-festivalen, den viktigste musikkbegivenheten i Italia. Det første albumet som toppet listen, var Bruce Springsteens Greatest Hits.
Mellom 1995 og 2009 baserte FIMIs albumliste seg på data samlet inn av Nielsen Company. Fra januar 2010 baserte listen seg på salgstall innhentet av selskapet GfK Retail and Technology Italia. Styreleder Enzo Mazza forklarte endringen med ønske om å knytte seg til et mer fremtidsrettet og moderne selskap.
I 1995 ble listen satt sammen basert på tall fra 130 salgssteder. Siden har nummeret økt, og i dag baserer listen seg på salg fra 3400 utsalgssteder i perioden mandag–søndag. Siden 14. oktober 2011 har listen også inkludert digitalt salg.

FIMIs samlealbumliste

I mars 1995 etablerte også FIMI en egen liste for samlealbum som ble offentliggjort parallelt med albumlisten. Samlelisten var en oversikt over de mest solgte samlealbumene i Italia. Disse albumene besto av låter fra ulike artister, og ble ikke tatt med i den ordinære albumlisten. Det første nummer én-samlealbumet var Sanremo '95, utgitt av RTI Music og med flere av sangene fra den 45. utgaven av Sanremo-festivalen.

FIMIs singelliste

I januar 1997 etablerte FIMI også en egen singelliste. Den første singelen som toppet listen, var Depeche Modes «Barrel of a Gun». Listen var satt sammen basert på fysisk singelsalg, innhentet av Nielsen,. 1. januar 2008 ble den opprinnelige singellisten erstattet av Top Digital Download, som i stedet viste de mestselgende digitale singelene i Italia. Den siste listetoppen på listen over fysisk salg, var «The Singles Collection» av Vasco Rossi. 
Den digitale singellisten ble opprettet i april 2006, og ble altså enerådende to år senere på grunn av sterkt fallende CD-salg.

Salgssertifiseringer

FIMI utsteder også sertifiseringer for platesalg. Italia har hatt et slikt system siden 1970-årene, da et album måtte selge 500 000 eksemplarer for å nå sølvstatus, og 1 000 000 for å oppnå gullstatus. Singler måtte også selge i 1 million eksemplarer for å oppnå gullstatus. 
I dag må et album eller en singel ha 25 000 salgs-ekvivalenter for å nå gull, 50 000 for å nå platina og 500 000 for å nå diamant.
Jad Fair

Biografi

Our Band Could Be Your Life: Scenes from the American Indie Underground 1981–1991 – Michael Azerrad (Paperback – 2002)
Shangshui

Shangshui (kinesisk: 商水县; pinyin: Shāngshuǐ Xiàn) er et fylke i provinsen Henan i Folkerepublikken Kina. Det ligger under byprefekturet Zhoukou.
Fylket hadde 1 127 568 innbyggere i 1999.

Kulturminner

Pagoden ved Shoushengtempelet i Shangshui (Shangshui shousheng si ta, 商水寿圣寺塔) ble i 2006 tilføyd på Folkerepublikken Kinas liste over kulturminner.
Matsutaroa iljai

Utseende

En middelsstor stjertvinge med to tynne stjerter på bakvingen. Begge kjønn er blå med svarte vingespisser og svarte forkanter på begge vingepar, hos hannen er det svarte området i forvingen betydelig større enn hos hunnen, og det er en oval, brun flekk rett bak den svarte forkanten på bakvingen. Ellers er hunnen større enn hannen, med bredere vinger. Undersiden er perlemorsaktig lysgrå med to runde, svarte flekker på bakvingen hos hannen, brun med et hvitt tverrbånd langs ytterkanten hos hunnen.

Utbredelse

Arten er utbredt på Filippinene.
Gjensidige Bank

Historikk

Gjensidige Bank ble først etablert i 1993, som et heleid datterselskap av Gjensidige Forsikring. Da Sparebanken NOR og Gjensidige Forsikring i 1999 fusjonerte og stiftet finanskonsernet Gjensidige NOR, ble banken innlemmet i Gjensidige NOR Sparebank. Gjensidige NOR fusjonerte i 2003 med Den norske Bank og ble til DnB NOR. Gjensidige NOR Forsikring, nå Gjensidige Forsikring, var ikke en del av denne fusjonen.
Gjensidige Bank ble på nytt lansert i januar 2007 og har hovedkontor i Oslo og  Førde.
Varemerket OPP Finans ble etablert i 2012 etter at Gjensidige Bank overtok forbrukslånsvirksomheten til Citibank i Norge.
2. juli 2018 ble det kunngjort at Gjensidige Forsikring og Nordea Norge hadde inngått en avtale om at Nordea skulle kjøpe alle aksjer i Gjensidige Bank for 5,5 milliarder kroner.
Bro (odontologi)

Bro er en form for tannrestaurering som kan utføres dersom man mangler en eller flere tenner. Prosedyren forutsetter at man har flere sterke tenner igjen i munnen som broen kan festes til. Jo flere tenner som har gått tapt, desto flere naturlige tenner må brukes for å bære broen som skal erstatte den. En bro sementert på ens egne tenner vil snart kunne føles som en naturlig del av munnen. En bro fremstilles på lik linje som en krone.
Signalflagg

Signalflagg er en type flagg med en farge- og mønsterkombinasjon som angir en bestemt mening, gjerne bokstaver, tall eller en bestemt melding, som for eksempel et nødsignal. 
Signalflagg benyttes til sjøs, særlig innenfor sjøforsvaret. De maritime signalflaggene er i dag fastsatt internasjonalt. Signalflagg kan også anvendes til semafor og forekommer også innen en rekke idrettsgrener, blant annet motorsport.
Cyclocephala suturalis

Utseende

En middelsstor (ca. 20 millimeter), bred, blank, lyst rødbrun hornbille. Dekkvingene har en smal, mørkere sømstripe. Arten har ikke horn på hodet eller groper på pronotum, kjønnene er forholdsvis like men hannen er litt smalere enn hunnen og har forstørrede forføtter.
Oversiden er middels fint punktert.

Levevis

Larvene er kjent bare for et fåtall av artene, disse lever i jorda og eter på gressrøtter. De voksne besøker gjerne blomster.

Utbredelse

Arten er kjent fra Venezuela, Brasil, Paraguay og Argentina.